สำนักงานเขตคลองเตย ตรวจสอบเหตุดังกล่าว พบรถขนไก่สดแช่เย็น เพื่อรอส่งจำหน่ายในตลาดคลองเตย โดยจอดบริเวณตรงข้ามโรงเรียนพระหฤทัยคอนแวนต์ มีการปล่อยน้ำทิ้งจากรถขนไก่สดแช่เย็นดังกล่าวลงพื้นผิวจราจร ส่งกลิ่นเหม็นรบกวนผู้ที่สัญจรไปมาบริเวณดังกล่าวจริงตามที่แจ้ง ทั้งนี้ได้ดำเนินการแก้ไข ดังนี้  1. ฝ่ายโยธา ดำเนินการแก้ไขปรับปรุงพื้นผิวจราจรบริเวณดังกล่าว ให้เรียบไม่เป็นหลุมเป็นบ่อ เพื่อป้องกันการขังของน้ำเสีย และง่ายต่อการทำความสะอาด 2. ฝ่ายรักษาความสะอาดและสวนสาธารณะ ดำเนินการล้างทำความสะอาดทางเท้าและพื้นผิวจราจรบริเวณตรงข้างโรงเรียนพระหฤทัยคอนแวนต์ และทางเท้ารอบตลาดคลองเตยเป็นประจำทุกสัปดาห์ เพื่อป้องกันไม่ให้เกิดความสกปรกและกลิ่นเหม็นรบกวนแก่ผู้ที่สัญจรไปมาบริเวณดังกล่าว 3. ฝ่ายสิ่งแวดล้อมและสุขาภิบาล ได้ออกหนังสือแนะนำตามพระราชบัญญัติการสาธารณสุข พ.ศ. 2535 ห้ามไม่ให้มีการปล่อยน้ำจากรถขนส่งไก่สดแช่เย็นลงพื้นผิวจราจรโดยเด็ดขาด พร้อมให้ดูแลรักษาความสะอาดบริเวณดังกล่าวไม่ให้เกิดความสกปรก ก่อให้เกิดกลิ่นเหม็นรบกวนผู้ที่สัญจรไปมา ทั้งนี้หากพบเห็นการกระทำผิดอีกจะพิจารณาดำเนินการทางขั้นตอนทางกฎหมายต่อไป 4. ฝ่ายเทศกิจ ดำเนินการกวดขัน และเฝ้าระวังไม่ให้รถขนไก่สดแช่เย็น มีการปล่อยน้ำเสียลงพื้นผิวจราจรเป็นประจำสม่ำเสมอ หากพบเห็นการกระทำผิด จะพิจารณาดำเนินการทางขั้นตอนทางกฎหมาย ตามพระราชบัญญัติรักษาความสะอาดและเป็นระเบียบเรียบร้อยของบ้านเมือง พ.ศ. 2535
- ปัญหาเรื่องกลิ่นเหม็น จากน้ำไก่สดของรถขนไก่ ที่มาลงสินค้าให้พ่อค้าแม่ค้าที่ตลาดคลองเตย  จะจอดอยู่บริหน้าตลาดสด 2 , และบริเวณปากซอย 2 ไปจนถึง 5 แยก ณ ระนอง , ฝั่งตรงข้ามคอนเเวนต์ ตั้งแต่หน้า 7-11 ไปจนเกือบแยกไฟแดง / 2 บริเวณนี้จะมีปัญหากลิ่นมากที่สุดในช่วงเวลาหลังตลาดเลิกแล้ว สืบเนื่องจากไม่มีรถน้ำมาฉีดล้างโดยเฉพาะ
เจ้าหน้าที่ลงพื้นที่แก้ไขปัญหาเฉพาะหน้าได้รวดเร็วค่ะ ดีค่ะ / ส่วนการใช้พื้นที่และการป้องกันการร้องเรียน ในอนาคต / อาจจะต้องหาแนวทางร่วมกับทางผู้มีส่วนได้ ส่วนเสีย ที่เกี่ยวข้องทั้งหมดอีกทีค่ะ